钦定古今图书集成/明伦汇编/闺媛典/第096卷 > 皇清二 > 刘浩妻董氏
## 钦定古今图书集成/明伦汇编/闺媛典/第096卷 > 皇清二 > 刘浩妻董氏

按《兖州府志》：“董氏，嘉祥刘浩妻。年十九，夫病笃，每夜焚香祷天，愿以身代，数日不饮食。舅姑慰之，氏曰：‘夫子不食，妇不能下咽’。未几夫亡，擗踊哀毁，剪发焚夫柩前，誓必死。舅姑密守，不得三日浩殡。氏闻，南向再拜，自缢死。时顺治十四年九月日。”